22/04/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/112

Resolución do 25 de marzo de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Touro (expediente IN407A 2012/112). Visto o expediente para o outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión de Distribuidores de Electricidad, S. A. (en adiante UDESA) Enderezo social: rúa José Ángel Valente, 17, local 62, 15706 Santiago de Compostela. Denominación: LMTS CCTT e RBTS As Minas Situación: concello de Touro Características técnicas: • Liña de media tensión subterránea, a 20 kV, dunha lonxitude de 0,065, coa orixe e remate na LMT Arinteiro (Expte.1N407A 2011/95) unha vez entre e saia do CT3, en condutor RHZ1-2OL-12/20 KV 3x(1x240) mm 2 Al. • Liña de media tensión subterránea, a 20 kV, dunha lonxitude de 0,380 coa orixe e remate no CT3 unha vez entre e saia dos CT2 e CT1, en condutor RHZ1-2OL-12/20 KV 3x(1x240) mm 2 Al. • 2 Centros de transformación prefabricado 2L+1P (CT1 e CT2), cunha potencia de 630 kVA, e unha relación de transformación de 20.000/400-230 V. • 2 Centros de transformación prefabricado 4L+IP (CT3), cunha potencia de 630 kVA, e unha relación de transformación de 20.000/400-230 V. • Rede de baixa tensión subterránea dende os CTs proxectados cunha lonxitude de 0,695 Km e condutor XZ1 0,6/1 KV(1x240). RESULTAN OS SEGUINTES FEITOS: Primeiro. –Con data 27 de xuño de 2012, don Chris Nawrocki Duret en representación de UDESA presentou unha solicitude de autorización administrativa e aprobación do proxecto de execución da instalación eléctrica denominada LMTS CCTT e RBTS As Minas. Segundo. –Mediante resolución de data 30 de agosto de 2012, da Xefatura Territorial da Consellería de Economía e Industria da Coruña, someteuse a información pública a petición da autorización administrativa da instalación eléctrica (DOG n.° 186, de data 28 de setembro de 2012 e BOP da Coruña n.° 180, de data 20 de setembro de 2012). Terceiro. –0 30 de agosto de 2012 remitiuse separata técnica do proxecto ao Concello de Touro para que estableceran os condicionados técnicos que estimaran oportunos, e prestasen a súa conformidade ou oposición a autorización solicitada. Con data 5 de outubro de 2012, recíbese nesta Xefatura Territorial escrito de condicionado á separata do proxecto por parte de Concello de Touro, que foi trasladado a UDESA, S. A. sendo aceptado pola dita empresa. Cuarto. –Durante a fase de información pública presentou alegacións UNIÓN FENOSA DISTRIBUCIÓN, S. A. (en adiante UFD), quen en síntese alega o seguinte: • Que segundo o disposto no artigo 39 do RD 1955/2000 o distribuidor de zona onde se atopa o polígono industrial é históricamente UFD e vén dando subministro á parcela onde se ubica o polígono. • Que a infraestrutura de conexión dende o punto fronteira UFD-UDESA ata a rede actual de distribución de UDESA non ten a consideración de rede distribución e dende ela non se pode atender a novas peticións de subministro xa que só serve para conectar ás dúas distribuidoras. • UDESA non dispón de capacidade na súa liña, xa que só dispoñen de 400 KW suministrados dende a liña propiedade de UFD (Expte. IN407A 2009/470) e non pode garantir a calidade de subministro dende as actuais instalacións da súa titularidade. Quinto. –Destas alegacións deuse traslado a UDESA conforme o establecido no artigo 126 do RD 1955/2000, do 1 de decembro, quen contestou en tempo e forma do seguinte xeito: • Non existe instalación de distribución de UFD nos terreos da parcela do parque empresarial de Touro, nen sequera nos terreos da mina de EXGA e as instalacións de distribución desa zona son de titularidade de UDESA. • A solución técnica de menor custo para o sistema é a proposta neste expediente, xa que UDESA dispón de instalación de distribución na mesma parcela do polígono industrial. • UDESA ten capacidade para a suministración ao parque empresarial de Touro a través da LMT MILLARES-QUIÓN (IN407A 2002/247) e a través do novo punto fronteira recollido no proxecto Cl e LMTS ARINTEIRO (IN407A 2011/95), os cales dispoñen de acta de posta en servizo. Fundamentos de dereito. Primeiro. –A Xefatura Territorial da Conselleria de Economía e Industria da Coruña é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 39.° do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Xefatura Territorial da Consellería de Economía e Industria de A Coruña a dirección, coordinación, planificación, execución, seguimento e control das competencias e cantas outras funcións lles sexan expresamente atribuidas ou delegadas en materia de industria, seguridade industrial, enerxía e minas, e polo Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia. Segundo. –No expediente instruído para o efecto, cumpríronse os trámites procedimentais sinalados na Lei 54/1997, do 27 de novembro, do sector eléctrico,(en adiante LSE), no Real decreto 1955/2000, do 1 de decembro, e demais normas vixentes de aplicación. Terceiro. –Conforme establece o artigo 3.3 d) da Lei 54/1997, do 27 novembro, do sector electrico (LSE), “corresponde ás Comunidades Autónomas no ámbito dos seus respectivos estatutos impartir as instrucións relativas á ampliación, mellora e adaptación das redes e instalacións eléctricas de transporte ou distribución da súa competencia, e supervisar o seu cumprimento”. Así, a autorización administrativa das instalacións de distribución trata de conseguir que a configuración e o desenvolvemento das redes de distribución se realice de forma racional, eficaz e eficiente. Cuarto. –O artigo 40.2 da LSE, na redacción dada polo Real Decreto-Lei 5/2005 do 11 de marzo, establece que a autorización de instalacións de distribución-, que non concederá dereitos exclusivos de uso, outorgarase atendendo tanto ao carácter de sistema de rede única e monopolio natural, propio da distribución eléctrica, como ao criterio de menor custo posible, propio de toda actividade con retribución regulada, e evitando o prexuízo aos titulares de redes xa establecidas obrigadas a atender os novos subministros que se soliciten. Tendo en conta o principio de rede única, o procedemento administrativo para a tramitación da autorización de instalacións de distribución é a ferramenta axeitada para resolver os posibles conflitos tanto negativos como positivos que poidan formularse para o desenvolvemento das redes de distribución. Tanto na LSE como no Real decreto 1955/2000, do 1 de decembro prevese a posibilidade deste conflito e o criterio para a súa resolución: “. cando existan varios distribuidores na zona aos cales puideran ser cedidas as instalacións, a administración competente determinará a cal dos ditos distribuidores deberán ser cedidas, seguindo criterios de mínimo custo.” Quinto. –O artigo 89.5 da Lei 30/1992, de réxime xurídico das administracións públicas e do procedemento adminsitrativo común, establece que a aceptación de informes ou dictámenes servirá de motivación a resolución cando se incorporen ao seu texto. Pois ben, hai que incorporar á presente resolución o texto e o informe de 22/01/2013 redactado por persoal técnico desta Xefatura Territorial, que manifesta, entre outros aspectos, o seguinte: 1.0 artigo 45 do RD 1955/2000, do 1 de decembro, establece que cando existan varios distribuidores na zona aos cales puideran ser cedidas as instalacións, a administración competente determinará a cal dos ditos distribuidores deberán ser cedidas, con carácter previo a súa execución, e seguindo criterios de mínimo custo para o sistema, considerando tanto os custos de investimento como de operación de mantemento.2. A instalación Cl e LMTS Arinteiro con expediente 1N407A 2011/95 dispón de autorización administrativa e aprobación de proxecto de execución por resolución de data 12 de xullo de 2012 desta Xefatura Territorial.3. UFD non dispón de ningunha instalación de distribución dentro dos terreos da mina de Explotacións Galegas SA (adiante EXGA) onde se atopa o subministro solicitado, e con anterioridade, o punto de conexión a rede de distribución a 66 KV se atopa na LAT 66 KV PORTODEMOUROS-SAN CAETANO igualmente fóra dos terreos da mina.4. Por resolución de 8 de abril de 2011 desta Xefatura Territorial se autoriza e aproba o proxecto de execución do expediente IN407A 2009/470 - CAMBIO DE TENSIÓN 15/20 kV LMT PORTODEMOUROS 709, e no que se recolle literalmente: “Esta resolución levará aparellado a execución das restantes infraestruturas eléctricas recollidas no Convenio de data 10 de marzo de 2011, firmado por EXGA, FD e UDESA. A non execución ou demora premeditada destas infraestruturas tipifícase como un incumprimento das instrucións impartidas por esta Xefatura Territorial co obxecto de acadar un funcionamento coordinado, racional e eficiente na actividade de distribución na zona, así mesmo de cantas outras infracción se tipifican no título X da LSE.” Dentro destas restantes infraestruturas se establece a obriga a UDESA de executar un edificio prefabricado onde se establecerá un novo punto de interconexión UFDUDESA, situado a carón do centro de distribución proxectado no expediente IN407A 2009/470 ao que se conecta, así como unha LMTS de conexión a súa rede de distribución (LMT Arinteiro-Expte. IN407A 2011/95). A totalidade destas instalacións eléctricas executadas por UDESA teñen a condición de rede de distribución e quedan abertas ao uso de terceiros, así como a totalidade das instalacións de distribución de todas as empresas distribuidoras.5. Esta Xefatura Territorial estableceu a obriga a UFD, entre outras instalacións, de executar un centro de distribución prefabricado, divido en dúas partes, unha de compañía e outra onde se establecerá o punto fronteira e medida do subministro a EXGA, sendo esta a instalación da rede de distribución de UFD que se atopa máís preto do subministro solicitado.6. Cómpre sinalar que os subministros existentes nos terreos da mina se atopan conectados a instalacións de distribución de titularidade de UDESA, agás EXGA que ten como punto de conexión o centro de distribución CD recollido no expediente IN407A 2009/470, e que coincide físicamente co punto fronteira entre as dúas distribuidoras.7. 0 artigo 2 do RD 222/2008 establece que a actividade de distribución é levada a cabo polos distribuidores, que serán aquelas sociedades mercantís que teñen como obxecto social exclusivo a distribución de enerxía eléctrica, así como construír, operar e manter as instalacións de distribución destinadas a situar a enerxía nos puntos de consumo. Polo tanto, todas as instalacións de titularidade de UDESA teñen legalmente a condición de rede de distribución como a LMT Arinteiro (Expte. IN407A 2011/95) e como xa se expón no punto 4 quedan abertas ao uso de terceiros. En base ao anteriormente exposto, o técnico que asma entende que deben ser desestimadas as alegacións presentadas por UFD, e conforme o artigo 45 do RD 1955/2000, do 1 de decembro, ditar resolución na que se indique que estas instalacións deben pasar a formar parte da rede de distribución de UDESA por ser a solución técnica que supón un menor custo para o sistema. Sexto. –Unha vez rematada a tramitación do expediente, e dentro da fase de toma de vista UFD achegou un escrito de alegacións no que sinala entre outras cuestións que actualmente non dispón da capacidade necesaria para atender o subministro. Por parte de UDESA, e dentro desta fase de toma de vista, achegou escrito de alegacións no que sinala entre outras cuestións que ten capacidade para a subministración ao parque empresarial de Touro. Sétimo. –Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, no título VII, capítulo II do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e no Real Decreto 222/2008, do de 15 de febreiro, polo que se establece o réxime retributivo da actividade de distribución de enerxía eléctrica esta Xefatura Territorial resolve: Establecer a UDESA como o distribuidor de zona para este proxecto seguindo criterios do mínimo custo para o sistema, onde as ditas instalacións formarán parte dos activos da súa rede de distribución quedando abertas ao uso por terceiros. Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. As instalacións eléctricas de Nova Extensión de Rede (NER) descritas neste proxecto son tramitadas pola empresa distribuidora, polo que non procede a suscrición dun convenio de resarcimento entre as partes, e conforme o Real Decreto 222/2008, do 15 de febreiro, polo que se establece o réxime retributivo da actividade de distribución de enerxía eléctrica, as instalacións financiadas e cedidas por terceiros non percibirán retribución por investimento por parte de UDESA. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de marzo de 2013. Susana Vázquez Romero Xefa territorial da Coruña